bona officia
Store norske leksikon,Jus,Internasjonal rett,Alminnelig folkerett
Bona officia, gode tjenester, er i folkeretten utenforstående staters vennskapelige mellomkomst med det formål å bilegge en internasjonal tvist eller en krig.
Eksempel: Det var president Th. Roosevelts bona officia som førte til fredstraktaten i Portsmouth (1905) mellom Russland og Japan.Bona officia og megling, som i slike tilfeller er det samme, er regulert i 1. Haagkonvensjon 1907, som er tiltrådt av de fleste stater, deriblant Norge. Å tilby bona officia eller megling er en rett, også under fiendtligheter, og kan aldri ansees som en uvennlig handling. Denne virksomhet har rådgivende karakter og er aldri forpliktende for tvistens parter.Internasjonal megling benyttes stadig, til dels i svært fastlåste konflikter, både mellom stater og i rent interne konflikter. Meglingen kan avtales mellom partene på fritt grunnlag. Les mer i Store norske leksikon folkerett krigens folkerett folkerettslig megling Haagkonvensjonene